Aleksandra ElbakjanAleksandra Elbakjan vuonna 2021.

Elämä| Syntynyt | 
6. marraskuuta 1988View and modify data on Wikidata  (34 vuotta)AlmatyView and modify data on Wikidata   |
| Syntymänimi | 
Александра Асановна ЭлбакянView and modify data on Wikidata  |
| Koulutus | 
Venäjän tiedeakatemiaSatbayev University (alempi korkeakoulututkinto) (2005–2009)Moskovan talouskorkeakoulu (2012–2014) View and modify data on Wikidata  |

Muita tietoja| Verkkosivusto | 
engineuring.wordpress.comView and modify data on Wikidata  |
| Palkinnot | 
Nature's 10 (2016)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Aleksandra Asanovna Elbakjan** (ven. Александра Асановна Элбакян; s. 6. marraskuuta 1988 Almaty, Kazahstanin SNT) on kazakstanilainen ohjelmistosuunnittelija ja tieteen avoimen saatavuuden puolestapuhuja. Elbakyan tuli tunnetuksi vuonna 2011 perustamastaan Sci-Hub-verkkosivustosta. Sivusto kopioi maksumuurien takana olleita tiedejulkaisuja julkiseen verkkoon. Ennen Sci-Hubin nousemista julkisuuteen Elbakjan tutki aivotietokoneliittymiä ja hänen päättötyönsä oli tietoturvasta.

Sci-Hubiin on suhtauduttu sekä räikeänä piratismina että uutena paradigmana tieteelliseen julkaisuun, joka antaa muillekin kuin rikkaille länsimaille pääsyn tutkimustietoon. Maaliskuussa 2017 Sci-Hub sisälsi 68,9 % Crossref-tietokantaan rekisteröidyistä 81,6 miljoonasta artikkeleista. Sivusto tuomittiin vuonna 2017 Yhdysvalloissa tekijänoikeuksien rikkomisesta, mutta koska sivusto sijaitsee Yhdysvaltojen ulkopuolella tuomion vaikutukset ovat epäselviä.

Vuonna 2016 tiedelehti Nature listasi Elbakjanin yhdeksi tieteen kannalta merkittävistä ihmisistä. Vuonna 2017 hyönteistieteilijät Andrey I. Khalaim ja Enrique Ruíz-Cancino nimesivät löytämänsä loispistiäislajin *Idiogramma elbakyanae* hänen mukaansa tunnustuksena tieteellisen tiedon saamisesta kaikkien tutkijoiden käyttöön. Elbakjan tunnetaan laajalti myös lempinimellä (Science's) Pirate Queen, tieteiden merirosvokuningatar.

Elämä ja ura
------------

Elbakjan syntyi Almatyssä, Kazakstanissa 6. marraskuuta 1988. Hänellä on slaavilaisia, armenialaisia ja aasialaisia sukujuuria.

Vuonna 2009 hän valmistui tietojenkäsittelytieteisiin erikoistuneena tieteen kandidaatiksi Kazakstanin teknillisestä yliopistosta (Satbajevin yliopisto). Tämän jälkeen hän työskenteli vuoden tietoturva-alalla Moskovassa, kunnes oli kerännyt tarpeeksi varoja lähteäkseen Freiburgin yliopistoon, jossa hän aloitti 2010 työskentelyn aivojen ja tietokoneiden välisen käyttöliittymän parissa. Samana kesänä hän osallistui työharjoittelijana "Neurotieteet ja tietoisuus" -projektiin Georgian teknillisessä yliopistossa Yhdysvalloissa. Ollessaan 23-vuotias vuonna 2011 hän palasi Kazakstaniin, ja perusti Sci-Hubin. Sieltä käsin hän työskenteli freelancerohjelmoijana, ja kertoo Sci-Hubin sivulla kiinnostuneensa silloin politiikasta silloisen Venäjän presidentti Dmitri Medvedevin edistäessä informaatioteknologiaa ja avoimuutta. Vuonna 2012 Elbakjan muutti Venäjälle opiskellakseen hallintotieteitä Moskovan valtionyliopistossa. Häntä kiinnosti avoimen tiedon historia ja synty, minkä myötä hän siirtyi opiskelemaan uskontotieteitä vuonna 2015. Vuonna 2016 hän jätti myös nämä opinnot kesken, ja heltä evättiin Venäjän kansalaisuus.

Vuonna 2019 Elbakjan valmistui Pietarin valtionyliopistosta kielitieteiden maisteriksi. Hän erikoistui opinnoissaan raamatullisiin kieliin.

Näkemykset ja kritiikki
-----------------------

Elbakjan on kertonut avoimesti olevansa aatteiltaan kommunisti, ja hän kertoo Sci-Hubin sivulla, että "Tieteen on oltava avointa, koska kommunismi ja kommunikaatio juontuvat sanoina samasta kielellisestä juuresta" (Science must be open while communism and communication are same-root words). Hänen mukaansa kommunismilla ja tieteillä on yhteinen missio, jota hän kuvaa Robert Mertonia konseptia mukaillen "tieteellisenä kommunismina".

Tekijänoikeuslainsäädäntö on Elbakjanin mielestä luonnostaan epäreilua, sillä se suojaa niitä, joilla on jo valmiiksi valtaa, ja rankaisee köyhiä. Hän on voimakkaasti Open access-liikkeen kannattaja, ja kokee, että Sci-Hubin kaltaiset sivustot ovat osa aatteen kannattajien tavoitteita.

Vuonna 2015 Osana ulkomaisten vaikutteiden puhdistamiskampanjaa Venäjän hallitus päätti ajaa alas tieteen rahoittajajärjestö Dynastyn, ja totesi sen olevan "ulkomainen vakooja". Elbakjan oli uutisesta iloinen, ja puoltaakseen näkemystään Dynastystä hän julkisti tekstejä, joissa kertoi järjestöllä olleen poliittisia kytköksiä Venäjän liberaaliin oppositioon, ja että sen perustajat rahoittivat valikoidusti tutkimuksia, joiden näkemykset vastasivat heidän omiaan. Hän kutsui rahastoa ja Sci-Hubia ideologisesti vastakohtaisiksi, ja sanoi Dynastyn olevan Sci-Hubin kapitalistinen este. Tämän seurauksena Dynastyn kannattajat aloittivat Elbakjaniin kohdistuvan laajamittaisen ahdistelun, jonka jälkeen Elbakjan sulki venäläisiltä pääsyn Sci-Hubiin.

Vuonna 2018 Elbakjan kehotti Sci-Hubin kannattajia äänestämään paikallista piraattipuoluetta tekijänoikeuslainsäädännön muuttamiseksi.

Vuonna 2019 Elbakjania epäiltiin venäläiseksi vakoojaksi Yhdysvaltain toimesta, mutta hän kiisti kaikki kytköksensä Venäjän ja muidenkaan valtioiden tietoihin. 

8.3.2021 Elbakjan kirjoitti twitteriin päivityksen, jossa hän osoitti kuvankaappauksen avulla, että FBI oli pyytänyt Applelta hänen tietojaan.

Julkaisut
---------

**Puheet ja vertaisarvioidut haastattelut**

* Mikael Böök: *Why do we live in a world where libraries are illegal - An interview with Alexandra Elbakyan DOI: 10.5281/zenodo.4603332*

* *Why Science is Better with Communism? The Case of Sci-Hub.* 20.05.2016 Pohjois-Texasin yliopiston Open Access Symposium 2016

**Väitöskirjat ja tieteelliset julkaisut**

* *Human EEG as a biometrics in access control systems.* (2008) Satbaev U. Kazakhstan
* *Human-machine interaction. Brain interface.* (2008) Satbaev U. Kazakhstan
* *Open Information of public authorities*. (2013) Moskovan yliopisto
* *The Spirit of God in Hebrew Bible*. (2019) Pietarin yliopisto

Lähteet
-------

1. 1 2  (en) Aleksandra Elbakjan (viitattu 18. helmikuuta 2021). Tieto on haettu Wikidatasta.
2. ↑ . Tieto on haettu Wikidatasta.
3. ↑  (ru) Александра Элбакян (viitattu 18. helmikuuta 2021). Tieto on haettu Wikidatasta.
4. ↑  Aleksandra Elbakjan - Obo mne (henkilön kotisivu) moikrug.ru. Viitattu 2.4.2018. (venäjäksi)
5. ↑  Alexandra Elbakyan *vk.com*. Viitattu 2.4.2018.
6. 1 2  Nature’s 10.  *Nature*, 22.12.2016, nro 7634, s. 507–515. doi:10.1038/540507a. Artikkelin verkkoversio.  en
7. ↑  Ian Graber-Stiehl: Meet the pirate queen making academic papers free online *The Verge*.  8.2.2018. Viitattu 2.4.2018.
8. ↑  Thomas Manuel: How Scihub Is at the Forefront of the Quest to Frame Scientific Knowledge as Public Good *The Wire*.  27.2.2018. Viitattu 3.4.2018.
9. ↑  Daniel S Himmelstein, Ariel Rodriguez Romero, Jacob G Levernier, Thomas Anthony Munro, Stephen Reid McLaughlin, Bastian Greshake Tzovaras: Sci-Hub provides access to nearly all scholarly literature.  *eLife*, 9.2.2018, nro 7. doi:10.7554/elife.32822. ISSN 2050-084X. Artikkelin verkkoversio.  en
10. ↑  Tieteentekijöiden piraattipalvelin oli vastaisku ruokottomaan rahastamiseen – oikeus löi sitä estoitta kirveellä *Tivi*. Viitattu 2.4.2018. (englanniksi)
11. ↑  Andrey I. Khalaim, Enrique Ruíz-Cancino: Ichneumonidae (Hymenoptera) associated with xyelid sawflies (Hymenoptera, Xyelidae) in Mexico.  *Journal of Hymenoptera Research*, 31.8.2017, nro 58, s. 17–27. doi:10.3897/jhr.58.12919. ISSN 1314-2607. Artikkelin verkkoversio.  en
12. 1 2 3 4  Ian Graber-Stiehl: Science's Pirate Queen *theverge.com*.  8. helmikuuta 2018.  (englanniksi)
13. 1 2  Alexandra Elbakyan *kz.linkedin.com*.  en
14. ↑  Alexandra Elbakyan *kz.linkedin.com*.  kz
15. 1 2  Marydee Ojala: Sci-Hub, Elsevier, Piracy, and the Future of Scholarly Publishing *Information Today*.  toukokuu 2016, 33.  (englanniksi)
16. ↑  The ‘Edward Snowden’ of pirated scholarly literature has banned Russian Internet users because of a personal grudge *Meduza*.  7. syyskuuta 2017.  (englanniksi)
17. ↑  Why Sci-Hub is illegal, and what you can do about it *engineuring.wordpress.com*.  7. heinäkuuta 2018.
18. ↑  "received a few minutes ago to my GMail. at first I thought it was a spam and was about to delete the email, but it turned out to be about FBI requesting my data from Apple" *Twitter*.  Arkistoitu 08.05.2021.

Katso myös
----------

* Aaron Swartz

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aleksandra Elbakjan**.
* Engineuring – Aleksandra Elbakjanin blogi
* Aleksandra Elbakjan Twitterissä
* Alexandra Elbakyan and Sci-Hub: The Full Story - Blog  20.5.2017. Ultius.com.
* По-живому. Александра Элбакян - Haastettelu Youtubessa (venäjäksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* DBLP
* ORCID

 |

 |